Nou toe nou! Vergelyk dit met ons huidige polities-gelaaide en politiesbewuste Suid-Afrikaanse kurrikula... en jy wonder wie ons werklik na-aap: die polities-gelaaide Brittanje, wat 'n na-aapsel is van die 1960's-Nigerië? Dit laat my wonder...
Daar is 'n professor emeritus wat in ons hoërskool tydelik klasgegee het (hoewel die hoof en personeel hom hoegenaamd nie ophemel of as trekpleister vir die skool gebruik nie, maar juis as 'n effense bedreiging beskou - hoe dom kan jy wees?), wat juis afkomstig is van die Universiteit van Kaapstad (Ikeys). Hy sê 'n mens moet jou nie steur aan hierdie puntetoekennings nie. Al wat Ikeys gedoen het was om internasionale dosente te kry (hordes van hulle, so divers as moontlik), met 'n massatoestroom van internasionale studente. Ek sien presies dieselfde daar by Stellenbosch: hulle het hul amptelik "oopgemaak" vir die wêreld. Kan jy sien waarop ek sinspeel?
So kry jy die harsingswandeling: waar die slim mense gaan, wil slim mense wees. Maar daar wil die ander ook gaan - vernaamlik vir die status, jy sien. Ongelukkig het dit ook 'n negatiewe effek: die hoë status van 'n universiteit roep ook dom mense soos ek soontoe, want ek maak stellings en geluide waarvan die universiteite (wat eendragtig die goue kalf van polities korrektheid aanbid) nie hou nie. Dan begin die status te daal.
Naskrif: vanoggend op RSG (Radio Sonder Grense) is die taaldebat oor Stellenbosch se voertaal voortgesit by Praatsaam. Jy kan die potgooi gaan aflaai. Ek het gewag en gewag, maar die bejaarde ooms en tantes praat soos dokters al rondom die simptome, en hoe om die simptome te behandel, en die goeie ou dae, maar nie van die oorsake van die simptome nie. Dit was nie juis 'n produktiewe gesprek nie. Suidpunt (kontak) 08:05, 27 April 2016 (UTC)